Lene & Dann Bleeker Pedersen » Blogarkiv » Chili con carne
« Signe kravler…næsten
Specialet er forhåndsgodkendt »
14. september 2009 | Skrevet af Dann
I sidste uge havde jeg ferie. Af en eller anden årsag, så er ferie lig med at lave mad for mig. Derfor skulle der denne gang prøves noget nyt og det skulle være chili con carne. En ret som jeg ofte har fået når vi har spist på café, men aldrig selv lavet.
Eventyret med chili con carne startede faktisk for et stykke tid siden da vi prøvede nogle færdigblandet blandinger. De smagte faktisk ret godt, men jeg kan bedst lide at lave det selv fra bunden – for hyggens skyld. Derfor blev der ledt efter forskellige opskrifter på nettet og jeg sammensatte nedenstående der faktisk smager ret godt.
500 gram magert hakket oksekød
400 gram hakkede tomater
400 gram kidneybønner
140 gram tomatkoncentrat
3 friske røde chili frugter
1 oksekøds boulionterning
Skyl bønnerne
Kog bønnerne i ca. 30 minutter til de bliver møre. Brug vand der lige dækker bønnerne i gryden.
Pil og hak løget
Hak den friske chili uden kerner (de skal fjernes inden)
Varm en gryde op til middelvarme og tilsæt olie samt rødvinseddike
Svits løget til det er gennemsigtigt – ikke brunt.
Svits kødet
Tilsæt den friske chili
Oplæs bouillonterningen i vandet i en kasserolle under svag varme.
Tilsæt bouillonen til gryderetten
Tilsæt de resterende ingredienser
Efter 30 minutter hældes vandet fra bønnerne og de kommes i gryden
Lad det simre i 5 minutter og server straks
På billedet er retten lavet med ris
Dette indlæg blev skrevet mandag, 14. september 2009 kl. 21:08 og er gemt i Opskrifter. Du kan følge kommentarerne til indlægget via følgende feed: RSS 2.0. Både kommentarer og pings er lukket i øjeblikket.
2 kommentarer til “Chili con carne”
Dann siger:
22. april 2012 kl. 15:42
En variation af opskriften, der smager bedre:
Nye ingredienser:
* 2 stjerneanis, hel
* et lille stykke (2 cm) kanelstang
Fremgangsmåde – meget overordnet
1) Kom olien i en stor gryde og varm op
2) Svits kødet ad to omgange (for at det ikke ligger i lag)
3) Kom kødet op i en skål væk fra varmen
4) Svits løg sammen med stjerneanis og kanel i gryden
5) Følg i øvrigt opskriften ovenfor
22. april 2012 kl. 15:44
Nogen mener i øvrigt at der skal tilsættes Bourbon, kaffe, brun farin og mørk chokolade.
Det har jeg endnu ikke prøvet, men glæder mig til at gøre forsøget lid ad gangen.